laion/Wikipedia-Exotic huggingface dataset:
שבועת שווא ושבועת שקר

המונח "לא תישא" מפנה לכאן. לערך העוסק באיסור שמיעת לשון הרע, ראו לא תישא שמע שווא. לֹא תִשָּׂא הוא מצוות לא תעשה ביהדות והדיבר השלישי מבין עשרת הדיברות, האוסר על שְׁבוּעַת שָׁוְא. חז"ל מפרשים שהמצווה אוסרת על כל שימוש בשמו של אלוהים לבטלה. דוגמאות לשבועת שווא: להישבע על דבר שידוע לכל שאינו נכון, להישבע על דבר שידוע לכל שהוא נכון, להישבע לעשות דבר שאי אפשר לעשות אותו או להישבע לעבור על אחת ממצוות התורה. איסור שְׁבוּעַת שֶׁקֶר הוא איסור להישבע על דבר ולא לקיים אותו. עשרת הדיברות אנוכי ה' לא יהיה לא תשא זכור את כבד את לא תרצח לא תנאף לא תגנוב לא תענה לא תחמד מקור איסור שבועת שווא הוא בדיבר השלישי מתוך עשרת הדיברות: ”לֹא תִשָּׂא אֶת-שֵׁם-ה' אֱלֹהֶיךָ, לַשָּׁוְא: כִּי לֹא יְנַקֶּה ה', אֵת אֲשֶׁר-יִשָּׂא אֶת-שְׁמוֹ לַשָּׁוְא” (ספר שמות, פרק כ', פסוק ו'). מקור איסור שבועת שקר הוא בספר ויקרא: ”וְלֹא-תִשָּׁבְעוּ בִשְׁמִי, לַשָּׁקֶר: וְחִלַּלְתָּ אֶת-שֵׁם אֱלֹהֶיךָ, אֲנִי ה'” (ספר ויקרא, פרק י"ט, פסוק י"ב). ההיסטוריון יובל נח הררי הציע בספרו 21 מחשבות על המאה ה-21 פרשנות מודרנית על הפסוק "לא תישא את שם ה' לשווא". לדעתו, ניתן להבין את הפסוק כהוראה לא לדבר או לפעול בשם אלוהים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לפי ספר החינוך, הטעם לאיסורים אלו הוא לזכור את קיומו של האל ולא להתייחס אליו בקלות ראש ולהישבע בשמו לשווא, או להישבע בשמו ולא לקיים. לדעת בעל ספר החינוך, "שבועה" פירושו שאדם מחליט לקיים דבר ולא לשנות אותו לעד כמו שה' קיים לעד ולא משתנה, ולכן אסור לבטל שבועה בשום אופן, רק בגלל חולשותיהם של בני האדם התורה מתירה להתיר נדר על פי כללי התרת נדרים, אבל באופן אחר עדיין אסור. העונש, לפי התורה, של אדם שנשבע שבועת שווא או שבועת שקר בכוונה (במזיד) הוא מלקות. אדם שנשבע לשווא בשוגג פטור לגמרי מעונש, אך אדם שנשבע לשקר בטעות חייב בקורבן עולה ויורד. שבועה (יהדות) נדר (יהדות) הוצאת שם שמים לבטלה ספר החינוך, מצווה ל' ומצווה רכ"ז ספר המצוות לרמב"ם – מצוות לא תעשה ס"א וס"ב. ספר המצוות, לאו ס"א – לאו ס"ב מצוות לא תשא במאגר "אספלקריא" יובל נח הררי, 21 מחשבות על המאה ה-21, פרק 13 הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
קוממיות (פירושונים)

האם התכוונתם ל... קוממיות – מושב חרדי באזור קריית גת קוממיות - מילה עברית נרדפת לעצמאות או לריבונות טלביה – שכונה בירושלים, שזכתה לשם העברי "קוממיות" קוממיות (תנועה) – תנועה תורנית אידאולוגית מלחמת הקוממיות – מלחמת העצמאות, ה'תש"ח תחנת הרכבת קוממיות – תחנת רכבת בקו לראשון לציון מערב מחלף קוממיות – מחלף בנתיבי איילון הממוקם בין חולון לבת ים לקוממיות – אוניית מעפילים
מערכת הובלה בצמח

מערכות הובלה בצמח הן שתי מערכות של צינורות המוליכות מים וחומרים שמומסים בין חלקי הצמח השונים. בחלק גדול מהצמחים, כמו אצל בעלי החיים, קיימות מערכות הובלה המשמשות להובלת מים וחומרים אחרים שמאפשרים לתאי הצמח לבצע נשימה תאית ולבנות תאים. מספר מצומצם של צמחים - אצות, חיים בסביבות מימיות ולכן אין להם צורך במערכות הובלה והם משתמשים באוסמוזה לשם העברת החומרים הדרושים לתאים. בצמח ישנן שתי מערכות להובלת חומרים שנבדלות זו מזו הן בתפקידן והן באופן בו הן בנויות; מערכת העצה, המעבירה מים ומינרלים משורשי הצמח לכל חלקיו, ומערכת השיפה, המעבירה מוטמעים מהעלים אל שאר חלקי הצמח. ערך מורחב – עצה העצה מובילה בעיקר מים ומינרלים המומסים בהם. הצמח אינו משקיע אנרגיה בהעלאת המים מהשורש ועד לחלקיו העליונים דרך העצה, אפילו בעצים תמירים שגובהם עולה על מאה מטרים, שכן צינורות העצה בנויים מתאים מתים. תאים הבונים את מערכת העצה: תאי הפרנכימה - משמשים בעיקר לאגירה ולהעברת רוחבית של מים ומינרלים מומסים. תאי הקוֹלֶנְכִימָה - משמשים בעיקר לתמיכה ומתן גמישות לצמח. תאי הסְקְלֶרֶנְכִימָה - מקנים לצמח תמיכה. האלמנטים הטְרָכֵאָיים - תפקידם הוא להובלה של מים ומומסים. ערך מורחב – שיפה מערכת השיפה מעבירה סוכרים שנוצרו בתהליך הפוטוסינתזה מן העלים אל כל חלקי הצמח. השיפה מורכב מתאי הובלה חיים. התאים הבונים את השיפה: תאי הפרנכימה - משמשים בעיקר לאגירה של חומרים. תאי הסקלרנכימה - מקנים לצמח תמיכה. אלמנטים של הכְּבָרָה - תפקידה הוא להוביל את תוצרי הפוטוסנטזה (סוכרים). תאי לוואי - הם משמשים תאי בקרה לאלמנטים של הכברה.
ראן די אם סי

Run DMC היה הרכב היפ הופ פורץ דרך במהלך שנות ה-80 של המאה ה-20. הלהקה הוקמה על ידי ג'וזף "די.ג'יי Run" סימונס ודריל "DMC" מקדניאלס ומאוחר יותר הצטרף אליהם ג'ייסון "ג'אם מאסטר ג'יי" מייזל. שלושת חברי הלהקה גדלו בשכונת הוליס שברובע קווינס בניו יורק, ארצות הברית. הלהקה השפיעה בצורה משמעותית על התפתחות ההיפ הופ במהלך שנות ה-80 של המאה ה-20. היא הייתה להקת ההיפ הופ הראשונה שהצליחה לחצות את הקווים אל הקהל הלבן, והראשונה שהגיעה לאלבום זהב בארצות הברית (עם "ראן די-אם-סי" מ-1984), לפלטינה ("מלך הרוק מ-1985) ולמולטי-פלטינה ("Raising Hell" מ-1986). הם היו גם אמני ההיפ-הופ הראשונים שצולמו לשער המגזין "רולינג סטון" והראשונים שקליפ שלהם שודר ברשת MTV. הלהקה הקליטה ב-1986 במשותף עם להקת "אירוסמית" את הלהיט הפורץ דרך "Walk This Way", להיט שהפך אותה ללהקה מוכרת בכל העולם, חיבר לראשונה בין ראפ לרוק והחיה את הקריירה של "אירוסמית" עצמה. ב-1988 יצא לאור האלבום הרביעי של הלהקה "Tougher Than Leather". הלהקה הופיעה בישראל ב-1998, במסגרת פסטיבל הנבואה שהתקיים ביד לשריון בלטרון. ב-2001 יצא לאור האלבום האחרון של הלהקה "Crown Royal". חבר הלהקה ג'אם מאסטר ג'יי נרצח ב-30 באוקטובר 2002 מחוץ לאולפן ההקלטות בקווינס. בעקבות הרצח, הלהקה הודיעה רשמית על הפסקת פעילותה. הרוצח והמניע לרצח לא נתגלה עד שנת 2020, אז חשף משרד התובע בניו יורק כי הרקע לרצח היה עסקת סמים שהשתבשה. (Run-D.M.C. (1984 (King of Rock (1985 (Raising Hell (1986 (Tougher Than Leather (1988 (Back from Hell (1990 (Down with the King (1993 (Crown Royal (2001 מדיה וקבצים בנושא ראן די אם סי בוויקישיתוף אתר האינטרנט הרשמי של ראן די אם סי (באנגלית) ראן די אם סי, ברשת החברתית פייסבוק ראן די אם סי, ברשת החברתית אקס (טוויטר) ראן די אם סי, ברשת החברתית אינסטגרם ראן די אם סי, סרטונים בערוץ היוטיוב ראן די אם סי, במסד הנתונים הקולנועיים IMDb (באנגלית) ראן די אם סי, באתר אפל מיוזיק (באנגלית) ראן די אם סי, באתר ספוטיפיי ראן די אם סי, באתר סאונדקלאוד (באנגלית) ראן די אם סי, באתר Last.fm (באנגלית) ראן די אם סי, באתר AllMusic (באנגלית) ראן די אם סי, באתר MusicBrainz (באנגלית) ראן די אם סי, באתר דיזר ראן די אם סי, באתר Discogs (באנגלית) ראן די אם סי, באתר Songkick (באנגלית) ראן די אם סי, באתר Genius ראן די אם סי, באתר SecondHandSongs ראן די אם סי, באתר MOOMA (בארכיון האינטרנט) ראן די אם סי, באתר בילבורד (באנגלית) ראן די אם סי, באתר טיידל (באנגלית) ביוגרפיה מלאה בעברית, באתר Mooma (בארכיון האינטרנט, ארכוב משנת 2005) ראן די אם סי, באתר אנציקלופדיה בריטניקה (באנגלית) עמוס הראל, השיר ששבר את המחיצות בין הראפרים השחורים והרוקרים הלבנים, באתר הארץ, 6 ביולי 2016 אהד פישוף, אלימות ממוסחרת היטב - ראן־די.אם.סי., "יותר נוקשה מעור", פונוקול, כל העיר, 12 באוגוסט 1988 עמוס הראל, קשישים בני 37, באתר הארץ, 2 במאי 2001 מאת אנדי ניומן, הניו יורק טיימס, סולן להקת Run DMC נרצח בירי, באתר הארץ, 31 באוקטובר 2002 ניצן פינקו, אחרי 18 שנים: האם נפתרה תעלומת מותו של חבר להקת "ראן די־אם־סי"?, באתר הארץ, 18 באוגוסט 2020 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
טלר

האם התכוונתם ל... טאלר – מטבע אירופאי. טלר (בנק) – קופאי, בדרך כלל בבנק אישים: אדוארד טלר – פיזיקאי יהודי אמריקאי ברברה טאלר-פראמר (אנ') – פוליטיקאית אוסטרית יהודה לייב טלר – משורר יהודי-אמריקאי יחזקאל טלר – איש חינוך ישראלי, מומחה בינלאומי בעבודה סוציאלית ובשיקום ישראל טלר – מורה וסופר מהעלייה הראשונה מישל טאלר (אנ') – אסטרונומית אמריקאית טלר – קוסם אמריקאי, הידוע כחלק מהצמד "פן וטלר"
תורת כהנים

האם התכוונתם ל... וַיִּקְרָא ("תורת כהנים" בכינויו התלמודי) – הספר השלישי מחמשת חומשי התורה סִפרא ("הספר" בארמית; נקרא גם "תורת כהנים" ו"ספרא דבי רב") – מדרש הלכה על ספר ויקרא
פאוזי סלו

פאוזי סלו (בערבית: فوزي السلو, תעתיק מדויק: פוזי אלסלו; 1905 – 1972) היה קצין צבא ומדינאי סורי, אשר כיהן כנשיא סוריה מ-3 בדצמבר 1951 עד 1 ביולי 1953. ערך זה הוא קצרמר בנושא אישים ובנושא סוריה. אתם מוזמנים לתרום לוויקיפדיה ולהרחיב אותו.
בית הכנסת דיר אל-קמר

בית הכנסת דיר אל-קמר (ערבית: كنيس دير القمر) הוא בית הכנסת העתיק ביותר במחוז הר הלבנון. בנייתו של בית הכנסת הושלמה בשנת 1638, הוא נבנה למען הקהילה היהודית הלבנונית שהתגוררה בהרי השוף, שייתכן כי כללה יהודים אשר היו חלק מפמלייתו של האמיר פחר א-דין השני. יצחק בן-צבי שביקר במקום בשנת 1928, מתאר את בית הכנסת, (שכבר לא היה בשימוש מאז 1860 בערך) כ"גדול ביותר בכל סוריה", 20 מטרים אורכו ו-8 מטרים רוחבו, ובו היה מקום לכ-500 איש." בניין בית הכנסת עומד על תילו, אך בשנת 1998 הוא נסגר לכניסה בשל חששות בטיחות. כיום המבנה נמצא באחריות אגף התרבות הצרפתית במינהל העתיקות הלבנוני. דיר אל-קמר בית הכנסת מגן אברהם יהדות לבנון מדיה וקבצים בנושא בית הכנסת דיר אל-קמר בוויקישיתוף מגן אברהם קנדה יהודי לבנון מובא בספרו, שאר ישוב חלק ב' עמודים 107-114. ערך זה הוא קצרמר בנושא בתי כנסת ובנושא לבנון. אתם מוזמנים לתרום לוויקיפדיה ולהרחיב אותו.
ריכרד דדקינד

יוליוס וילהלם ריכרד דֶדֶקינד (בגרמנית: Julius Wilhelm Richard Dedekind; ‏6 באוקטובר 1831 – 12 בפברואר 1916) היה מתמטיקאי גרמני, מממשיכיו הבולטים של ארנסט קומר. דדקינד נולד בבראונשווייג, והיה הצעיר מבין ארבעת ילדיו של יוליוס לוין אולריך דדקינד. דדקינד מעולם לא השתמש בשני שמותיו הראשונים, וחי עם אחותו הרווקה יוליה עד מותה ב-1914. הוא לא נישא מעולם. בשנת 1848 החל דדקינד בלימודיו בקולג' המלכותי בבראונשווייג. בשנת 1850, מצויד בבסיס מתמטי חזק, החל ללמוד באוניברסיטת גטינגן. באוניברסיטה זו לימד גאוס, וממנו למד דדקינד על תורת המספרים. בין מוריו החשובים של דדקינד היה גם מוריץ אברהם שטרן שכתב באותו זמן עבודות רבות בתורת המספרים. דדקינד הגיש עבודת דוקטור קצרה בהנחייתו של גאוס שנקראה "Über die Theorie der Eulerschen Integrale" ("על התאוריה של שלמים אוילריאניים"), אך בעבודה זו לא ניכר הכישרון שייחד את דדקינד בעבודותיו המאוחרות. למרות זאת הכיר גאוס בכישוריו - דדקינד השלים דוקטורט ב-1852 והיה לתלמידו האחרון של גאוס. לאחר שהות של שנתיים בברלין, קיבל דדקינד ב-1854 משרת הוראה (באותו זמן בו החל רימן) בגטינגן, שם לימד תורת ההסתברות וגאומטריה. הוא עבד בשיתוף עם דיריכלה והם היו לידידים קרובים. דדקינד היה הראשון להרצות על תורת גלואה ואחד הראשונים להבין את המשמעות היסודית של מונח החבורה באלגברה ובאריתמטיקה. תרומתו החשובה ביותר לתורת המספרים הייתה ההכרה בחשיבותם של חוגי המספרים השלמים של שדות מספרים, הקרויים על שמו חוגי דדקינד. ב-1858 עבר דדקינד לציריך, ללמד בפוליטכניקום. בזמן זה הגדיר את חתכי דדקינד, רעיון חדש לייצוג מספרים ממשיים כחלקים מהמספרים הרציונליים: מספר ממשי הוא חתך המפריד את כל המספרים הרציונליים לשתי מחלקות (קבוצות), עליונה ותחתונה. לדוגמה, שורש המספר 2 הוא חתך שבמחלקתו התחתונה כל המספרים השליליים והמספרים שהריבוע שלהם קטן מ-2, ובמחלקתו העליונה כל המספרים החיוביים שהריבוע שלהם גדול מ-2. חתכי דדקינד מהווים היום אחת ההגדרות הסטנדרטיות למספר ממשי. לאחר שהקולג' המלכותי שבו החל את דרכו שודרג לבית ספר גבוה טכני, החל דדקינד ללמד בו ב-1862 ונותר שם במשך חמישים שנות חייו הנותרות והפוריות. שנה לאחר מכן פרסם את הרצאותיו של דיריכלה על תורת המספרים ב-"Vorlesungen über Zahlentheorie" ("הרצאות על תורת המספרים"). ב-1872 פרסם את עבודתו המקיפה על הגדרת המספרים האי-רציונליים במונחי חתכי דדקינד ב "Stetigkeit und irrationale Zahlen" ("הרצף ומספרים אי רציונליים"). ב-1874 הוא נפגש עם גאורג קנטור באינטרלאקן שבשווייץ, והיה לאחד המתמטיקאים הראשונים להכיר בחשיבות עבודתו של קנטור על קבוצות אינסופיות. עזרתו הייתה חבל הצלה לקנטור כנגד התנגדויותיו של קרונקר לאינסופיות בתורת המספרים. הוא נתן את ההגדרה המדויקת הראשונה לקבוצה אינסופית, שלפיה קבוצה היא אינסופית אם היא "דומה לחלק כלשהו של עצמה". כלומר ניתן להוכיח כי הקבוצה N {\displaystyle \mathbb {N} } של המספרים הטבעיים "דומה" לחלק של עצמה, למשל המספרים הזוגיים עומדים בהתאמה לכל המספרים הטבעיים, על ידי ההתאמה 2 n ↔ n {\displaystyle 2n\leftrightarrow n} . מדיה וקבצים בנושא ריכרד דדקינד בוויקישיתוף ריכרד דדקינד, באתר פרויקט הגנאלוגיה במתמטיקה ריכרד דדקינד, באתר MacTutor (באנגלית) מידע נוסף על חייו ועבודתו של דדקינד What are numbers, and what is their meaning? Richard Dedekind, Essays on the Theory of Numbers, The Open Court Publishing Company, 1901 ריכרד דדקינד, באתר אנציקלופדיה בריטניקה (באנגלית) כתבי ריכרד דדקינד בפרויקט גוטנברג (באנגלית)
גודאותה (מחוז)

מחוז גודאותה (באבחזית: Гәдоуҭа араион; בגאורגית: გუდაუთის მუნიციპალიტეტი, גוּדאוּתיס מוניציפליטי; ברוסית: Гудаутский район) הוא מחוז באבחזיה בפועל או נפה במחוז אבחזיה שבגאורגיה. לאחר התפרקות ברית המועצות, הכרזת העצמאות של גאורגיה והמלחמה שבאה בעקבותיה הפכה אבחזיה לרפובליקה בדלנית ולא הייתה תחת שליטת גאורגיה. העיר גודאותה משמשת כעיר הבירה של המחוז האבחזי. אוכלוסיית המחוז מונה 34,869 תושבים, וזאת לאחר שבשנת 1989 מנתה אוכלוסיית המחוז 57,334 איש. הרפובליקה של אבחזיה היא אוטונומיה דה פקטו אבל איננה מוכרת בעולם. מכאן שגם החלוקה המינהלתית של אבחזיה למחוזות אינה מוכרת בעולם. מצד שני מוכרת החלוקה המנהלתית של גאורגיה, שעל פיה נחשבת אבחזיה עצמה למחוז בגאורגיה, וחלוקתה הפנימית לנפות, המקבילה כמעט לגמרי לחלוקת אבחזיה למחוזות, הם במעמד יתר נפות גאורגיה. גודאותה אתוס החדשה ליחני מדיה וקבצים בנושא גודאותה בוויקישיתוף על פי מפקד שנערך בשנת 2003 ערך זה הוא קצרמר בנושא אבחזיה. אתם מוזמנים לתרום לוויקיפדיה ולהרחיב אותו.
קיזילאירמאק

קיזילאירמאק (בטורקית: Kızılırmak – "הנהר האדום") הוא הנהר הארוך בטורקיה. מוצאו של הנהר ברמת אנטוליה, סמוך לעיר סיוואס. הוא זורם דרומה ומערבה ולאחר מכן פונה צפונה ומזרחה בקשת גדולה, ונשפך אל הים השחור בדלתה שהוא יוצר, בין הערים סינופ ממערב וסמסון ממזרח. בדלתת הנהר מספר אגמים קטנים, והיא נחשבת לבית הגידול החשוב ביותר לציפורים בטורקיה. מחקרים לאורך עשרים שנה גילו כי ספיקתו הממוצעת של הנהר עומדת על 184 מ"ק לשנייה, אך זו נעה בין עשירית מכמות זו לבין כמות גדולה פי תשעה (1673 מ"ק לשנייה). הנהר אינו משמש לשייט אך שבעה מפעלים הידרו-אלקטריים נבנו לאורכו ומפיקים חשמל ממימיו. שמו של הנהר נובע מגוון אדמדם שמעניקה לו תכולת המתכות הגבוהה שבמימיו. ביוונית נקרא הנהר "אליס" (Άλυς) (או "האליס"), מילה שמקורה במילה היוונית למלח. החתים כינוהו "מאראשאנטיה" (Maraššantia) או מאראשאנטה (Maraššanta). בתקופה זו שימש הנהר את גבולה הצפוני של לב האימפריה החתית, ולאחר מכן סימן את גבול תחום השפעתן של אשור ומדי. בעת העתיקה נחשב הקיזילאירמאק לקו הגבול שבין אסיה הקטנה לבין יתר חלקי יבשת אסיה. בשנת 585 נערך קרב האליס סמוך לנהר והוא שימש כקו הגבול בין לידיה לבין הממלכה האחמנית, עד שכורש הסיט את מסלולו על מנת שיוכל לחצות אותו והגיע עד לחופי הים האגאי בשנת 547 לפנה"ס. מי הנהר משמשים לגידול אורז וכן מתגוררים בו עדרי תאו מים. מדיה וקבצים בנושא קיזילאירמאק בוויקישיתוף קיזילאירמאק, באתר אנציקלופדיה בריטניקה (באנגלית) קיזילאירקמאק באתר אונסק"ו Halys באתר livius.org
לוקיוס אנטוניוס

לוקיוס אנטוניוס, פוליטיקאי רומאי שפעל בשלהי תקופת הרפובליקה הרומית. אנטוניוס נולד ברומא. אביו, מרקוס אנטוניוס קרטיקוס, היה בנו של הנואם הגדול מרקוס אנטוניוס אוראטור, אשר הוצא להורג בידי אנשי גאיוס מריוס בשנת 86 לפנה"ס. דרך אמו היה קרוב רחוק של יוליוס קיסר. אביו מת בעודו בגיל רך, ואנטוניוס ואחיו גאיוס ומרקוס נותרו בהשגחת אמם יוליה. יוליה נישאה לפובליוס קורנליוס לנטולוס סורה, אשר הוצא להורג בשל השתתפותו בקשר קטילינה להפלת הרפובליקה הרומית בשנת 63 לפנה"ס. נעוריו של אנטוניוס התאפיינו בהיעדרה של השגחה הורית. על פי היסטוריונים כפלוטרכוס הוא בילה את שנות נעוריו בהשתוללות ברומא עם אחיו, ועם ידידים כפובליוס קלודיוס פולכר (שנודע לשמצה בשל כך שחילל את טקס "האלה הטובה", אליו היו מוזמנות רק נשים, והוא הסתנן אליו בלבוש אישה). רעים אלו פיתחו אורח חיים פרוע, הימרו, שתו לשוכרה, וקיימו מערכות יחסים לא נאותות עם נשים. אנטוניוס כמו אחיו מרקוס היה מתומכיו של יוליוס קיסר, הוא שימש כטריבון הפלבס בשנת 44 לפנה"ס במקביל לכהונתם של מרקוס וקיסר כקונסולים. במסגרת תפקידו הוא חוקק חוק המאשר לקיסר למנות שופטים בזמן העדרו מרומא, לאחר רציחתו של קיסר באותה שנה הוא הפך לתומך של אחיו מרקוס. בעקבות הניצחון על רוצחיו של קיסר בקרב פיליפי בשנת 42 לפנה"ס החלו אנטוניוס ביחד עם אשת אחיו פולביה אנטוניה לפעול כנגד אוקטביוס בניסיון לבסס את משפחתם כשליטים היחידים ברומא על ידי ניסיון לשבש את הקצאת הקרקעות לווטרנים של צבא אוקטביוס. אנטוניוס עשה ניסיון לכבוש את רומא שנכשל עם הגעתו של אוקטביוס עם צבאו דבר שגרם לאנטוניוס לסגת מהעיר מתוך כוונה להתאחד עם קציניו של אחיו בגאליה, אוקטביוס שלח את מרקוס ויפסניוס אגריפה לכבוש את סוטריום (כיום סוטרי שבאיטליה) ובכך משך את תשומת לבו של אנטוניוס, בינתיים השלים קווינטוס סלבידינוס רופוס את המצור, כבש את סנטינום ובא לעזרתו של אגריפה. אנטוניוס, שמצא את עצמו לכוד בין שני צבאות של אוקטביוס, עשה ניסיון לחזור לתוכניתו המקורית ולהתחבר לסגניו של אחיו בגאליה. הניסיון נכשל ולכן הוא החליט להתבצר בפרוסיה (כיום פרוג'ה שבאיטליה) שם אוקטביוס, רופוס ואגריפה הטילו עליו מצור. קציניו של מרקוס אנטוניוס עשו מספר ניסיונות להציל את אנטוניוס אולם הם נכשלו וכך בשנת 40 לפנה"ס, כשאספקתו הולכת ואוזלת, נכנע אנטוניוס לאוקטביוס ונלקח בשבי. לאחר שאוקטביוס ומרקוס אנטוניוס הגיעו להסכם שלום וחידשו את הטריומווירט נשלח אנטוניוס להיספניה (כיום ספרד) כמושל. מעבר לכך לא ידוע מה עלה בגורלו. מדיה וקבצים בנושא לוקיוס אנטוניוס בוויקישיתוף
משפט היינה-בורל

משפט היינה-בורל הוא משפט יסודי באנליזה מתמטית, הקובע שקבוצה בישר הממשי היא קומפקטית אם ורק אם היא סגורה וחסומה. המשפט חל באותה מידה על קבוצות של וקטורים, כלומר תת-קבוצות של המרחבים האוקלידיים R n {\displaystyle \mathbb {R} ^{n}} . האפיון של קבוצות קומפקטיות שנותן משפט היינה-בורל אינו נכון בכל מרחב מטרי, ודרכו מצביע המשפט על כך שמערכת האקסיומות של המרחבים האוקלידיים חזקה מזו של מרחבים מטריים אחרים. המשפט קשור לשני משפטים חשובים אחרים - משפט בולצאנו-ויירשטראס והלמה של קנטור - ואפשר להסיק אותם בקלות יחסית זה מזה. המשפט קרוי על שם המתמטיקאים אדוארד היינה ואמיל בורל. הקומפקטיות היא תכונה מרכזית בטופולוגיה, והיא קשורה לתכונות חשובות רבות אחרות. משפט היינה-בורל קובע, כאמור, שבמרחבים האוקלידיים אפשר לאפיין אותה באמצעות שתי דרישות פשוטות יחסית: שהקבוצה המדוברת תהיה סגורה וחסומה. כיוון אחד של האפיון הזה נכון בכל מרחב מטרי: כל קבוצה קומפקטית היא תמיד סגורה וחסומה. ההפך אינו נכון. אפיון אחר, כללי יותר, קובע ש(בכל מרחב מטרי), קבוצה היא קומפקטית אם ורק אם היא שלמה וחסומה כליל. הדרישה השנייה, שהקבוצה תהיה חסומה כליל, חזקה יותר מכך שהקבוצה תהיה חסומה סתם, אלא שקבוצה חסומה המוכלת בקבוצה קומפקטית היא גם חסומה כליל. בנוסף לזה, אם המרחב עצמו שלם, אז כל קבוצה סגורה היא שלמה, ולכן במרחבים שלמים קבוצה היא קומפקטית אם ורק אם היא סגורה וחסומה כליל. אפיונים אלה מכלילים את משפט היינה-בורל. כל קבוצה קומפקטית במרחב מטרי היא סגורה וחסומה. הקושי הוא להוכיח שקבוצה סגורה וחסומה היא קומפקטית. כדי להוכיח זאת, מספיק להראות את הטענות הבאות. תיבה במרחב d {\displaystyle d} -ממדי היא קבוצה קומפקטית: נניח שיש כיסוי פתוח של התיבה שאין לו תת-כיסוי סופי. נחלק את התיבה ל- 2 d {\displaystyle 2^{d}} "רבעים", על ידי חלוקת כל אחד מצירי התיבה לשניים. לפי ההנחה, לאחד מאלה אין תת-כיסוי סופי. נמשיך באופן כזה, ונקבל סדרת תיבות המוכלות כל אחת בקודמתה, עם קוטר השואף לאפס. לפי הלמה של קנטור, חיתוך כל התיבות בסדרה הוא נקודה אחת. אחת הקבוצות בכיסוי מכסה את הנקודה הזו, ולכן מכילה תיבה מן הסדרה שלנו - אבל זהו כיסוי סופי לאותה תיבה, בסתירה לאופן בחירת התיבות בסדרה. כל קבוצה חסומה מוכלת בתיבה סגורה כלשהי: משום שכל כדור מוכל בתיבה. תת קבוצה סגורה של קבוצה קומפקטית, אף היא קומפקטית: בהינתן קבוצה סגורה B {\displaystyle B} המוכלת בקבוצה קומפקטית A {\displaystyle A} , נתבונן בכיסוי פתוח של B {\displaystyle B} . נצרף לכיסוי הפתוח הזה את ההפרש A ∖ B {\displaystyle A\setminus B} וקיבלנו כיסוי פתוח של A {\displaystyle A} , שיש לו תת-כיסוי סופי. נסיר ממנו את A ∖ B {\displaystyle A\setminus B} ונקבל תת-כיסוי סופי של הכיסוי של B {\displaystyle B} . משפט היינה-בורל, באתר MathWorld (באנגלית)
גוטקס

גוטקס היא חברה ישראלית העוסקת בייצור בגדי ים. החברה נוסדה בשנת 1949 על ידי לאה וארמין גוטליב וזכתה להצלחה בישראל והחל משנות ה-70 גם בעולם. גוטקס השתמשה מאז היווסדה בחומרים חדשניים דוגמת הספנדקס וממשיכה גם היום לפתח חומרים סינתטיים חדישים. דוגמנית הבית הראשונה של החברה הייתה תמי בן עמי. במרץ 2013, נפתחה תערוכה "הגברת עם החרציות" במוזיאון העיצוב חולון, המספרת את תולדות התפתחות המותג, ואת סיפורה של הגברת לאה גוטליב. את התערוכה ההיסטורית אצרה אילה רז, היסטוריונית וחוקרת אופנה בישראל. התערוכה הציגה 10 נושאים מיצירותיה של לאה גוטליב בשנים 1998- 2008 והיא משקפת את מקורות ההשראה הדומיננטיים שלה. חברת אפריקה ישראל להשקעות רכשה את חברת גוטקס בשנת 1997, ומאז הרחיבה החברה את פעילותה למדינות נוספות. ב-2009 נמכר חלקה של אפריקה ישראל לשותפה להשקעה, ג'ואי שוובל. הכנסות הקבוצה (הכוללת את הרשתות זארה, פול אנד בר, מאסימו דיוטי וכריסטינה) מוערכות בכ-1.2 מיליארד ש"ח בשנת 2008. חברת גוטקס אופנה בע"מ היבואנית של זארה מייבאת לישראל גם את המותגים הנוספים של קבוצת "אינדיטקס" העולמית בהם זארה הום, פול אנד בר, ברשקה, מאסימו דוטי (Massimo Dutti), לפטיז (Lefties), וסטראדיבריוס (Stradivarius). אתר האינטרנט הרשמי של גוטקס גוטקס, סרטונים בערוץ היוטיוב שחר אטואן, עכבר העיר אונליין, בחזרה לתור הזהב של גוטקס, באתר הארץ, 2 בספטמבר 2009 הדס שואף, חוף מבטחים?, באתר כלכליסט, 7 באפריל 2010 מירב קריסטל, גוטקס: האימפריה מכה שנית, באתר ynet, 16 ביולי 2016 בחזרה לתור הזהב של גוטקס, באתר הארץ, 2 בספטמבר 2009 סיון איזסקו, ג'ואי שוובל רוכש את גוטקס מאפריקה ישראל בכ-50 מיליון דולר, באתר כלכליסט, 26 בינואר 2009
1480

שנת 1480 היא השנה ה-80 במאה ה-15. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 6 במרץ – שליטי ספרד פרננדו השני ואשתו איזבלה הראשונה, מלכת קסטיליה חותמים על אמנת טולדו-אלקסובס: הם מכירים בכיבושיו של אפונסו החמישי, מלך פורטוגל באפריקה; בתמורה, זה האחרון מעביר את האיים הקנריים לרשות ספרד. בכך בא קץ למלחמות הירושה בחצי האי האיברי 28 ביולי – מהמט השני נכשל בניסיונו לכבוש את האי רודוס מידי מסדר אבירי רודוס 28 ביולי – צבא האימפריה העות'מאנית פולשת לאוטרנטו שבאיטליה. לאחר נפילת העיר לידי העות'מאנים קורא האפיפיור סיקסטוס הרביעי לצאת למסע צלב חדש 17 בספטמבר – האינקוויזיציה הספרדית ממנה את שני האינקוויזיטורים הראשונים ומתחילה בפעילותה נגד יהודים מומרים שמוצאם ביהדות ספרד אוקטובר – "ההתקוממות הגדולה על נהר האוגרה" – נסיכות מוסקבה תחת הנהגתו של איוואן השלישי נפטרת סופית משליטתה של הורדת הזהב לודוביקו ספורצה הופך לדוכס מילאנו (שולט עד 1499) בסיועו של המתווך לואי האחד עשר, מלך צרפת, מוכרז שלום בין לורנצו דה מדיצ'י והאפיפיור סיקסטוס הרביעי מגפה מפילה חללים רבים בליסבון מונומוטפה (כיום זימבבווה): מלך מונומוטפה מוטפה נפטר ובנו ניאהומה יורש את כס המלוכה (שלט עד 1490) 10 בינואר – מרגרטה לבית הבסבורג, מושלת הולנד (נפטרה ב-1530) 4 בפברואר – פרדיננד מגלן, מגלה ארצות פורטוגלי (נפטר ב-1521) 10 באפריל – פיליברטו השני, דוכס סבויה (נפטר ב-1504) 14 באפריל – לוקרציה בורג'ה, הדוכסית מפררה לבית בורג'ה, בתו של האפיפיור אלכסנדר השישי (נפטרה ב-1519) 18 באפריל – לוקרציה בורג'ה, אשת אצולה איטלקייה, בתו של רודריגו בורג'ה (לעתיד האפיפיור אלכסנדר השישי) (נפטרה ב-1519) משה באסולה, רב ומקובל, בפיזארו (כיום באיטליה) (נפטר ב-1560) (או 1479) פטר הנליין – שען וממציא שעון הכיס (נפטר ב-1542) לורנצו לוטו, צייר איטלקי (ככל הנראה) – יוהאן גאורג פאוסט, דמות אגדית, אלכמיסט גרמני אשר היווה ככל הנראה השראה לאגדת פאוסט ול"פאוסט" של יוהאן וולפגנג פון גתה 10 ביולי – רנה מאנז'ו, דוכס אנז'ו ורוזן פרובאנס, נחשב לאחד ממבשרי הרנסאנס (נולד ב-1409) יוסף קולון (המהרי"ק), בפדובה (נולד ב-1420 לערך) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1480‎ נפטרים ב-1480‎ מדיה וקבצים בנושא 1480 בוויקישיתוף
מרו"ם

מרו"ם ("מרכז רוחני מסורתי") הוא ארגון סטודנטים וצעירים של התנועה הקונסרבטיבית בישראל. ארגון מרו"ם החל את פעילותו ב-1996 במטרה ליצור מסגרת חברתית, אינטלקטואלית וקהילתית לצעירים בגילאי 18 עד 30 ברוח התנועה הקונסרבטיבית. עם הזמן, החל הארגון להשתלב בפעילות השוטפת במספר אוניברסיטאות וקהילות ברחבי הארץ. התנועה רואה בפעילות זו במה לחשיפת הקהל הישראלי לדרכיה ומחשבותיה, והעלאת הלבטים של הצעירים הישראלים בנושאים שונים ביהדות ומקומה בחיינו. מרו"ם פועל במסגרת הקמפוסים שברחבי הארץ ומונה חברים מכל קשת הזרמים ביהדות, עוסק בלבטים של יהדות בת זמננו ועורך פעילויות לחברי התנועה המסורתית ובעלי עניין נוספים. קמפוסים בהם ישנה פעילות תל חי ירושלים חיפה באר שבע תל אביב המכללה האקדמית ספיר בשדרות המרכז הבינתחומי הרצליה התנועה המסורתית בישראל נוער תל"ם הסבר על אודות מרו"ם ישראל (באנגלית) פעילות מרו"ם באר שבע התנועה המסורתית: מרו"ם, באתר www.masorti.org.il
אליהו רבה

האם התכוונתם ל... אליהו רבה - חלקו הראשון של מדרש אגדה, תנא דבי אליהו אליה רבה - ספר הלכתי שנכתב על ידי הרב אליה שפירא על ספר הלבוש
בריגדיר גנרל

בריגדיר גנרל (Brigadier General) היא הנמוכה מדרגות הפיקוד של קצינים גנרלים (General Officer) בארצות אחדות. הדרגה היא מעל דרגת קולונל (Colonel) ומתחת לדרגת מייג'ור גנרל (Major General). מקורה של הדרגה הוא בצבאות אירופה, כאשר "בריגדיר גנרל" או בקיצור ה"בריגדיר" פיקד על "בריגדה" (חטיבה) בשדה הקרב. הדרגה התקבלה בעולם הרחב ובמאה ה-18 אומצה בארצות הברית ובמדינות חבר העמים הבריטי. במדינות חבר העמים הבריטי הדרגה המקבילה היא "בריגדיר" (Brigadier) בעוד שבמעט ארצות אחרות, כגון ברזיל, משתמשים בדרגה "מייג'ור גנרל" כדרגה מקבילה. בצבא הגנה לישראל הדרגה של בריגדיר גנרל מקבילה לדרגת תת-אלוף (על אף שבפועל מפקד חטיבה בצה"ל הוא קצין בדרגת אלוף-משנה), והיא הדרגה השלישית בחשיבותה, לאחר רב-אלוף ואלוף. מתחת לדרגת תת-אלוף באה דרגת אלוף-משנה. צבא אוסטרליה - בריגדיר צבא איטליה - גֶ'נֶרָלֶה די בריגטה צבא איראן - سرتیپ (סארטיפ) חיל האוויר של ארצות הברית - בריגדיר ג'נרל הצבא הבריטי - בריגדיר בונדסוור - בריגָדֶה-גנרל צבא יוון - Ταξίαρχος (טאקסיארחוס) צבא מצרים - عميد (עמיד) צה"ל - תת-אלוף צבא פולין - גנרל בריגדי הכוחות המזוינים של ספרד - חֶנֶרָל דה בריגדה צבא סרביה - בריגדני גנרל צבא צרפת - ז'נרל דה בריגָדֶה [מש] צבא רומניה - גנרל דה בריגדה דרגות בצה"ל גנרל דרגות הכוחות המזוינים של ארצות הברית מדיה וקבצים בנושא בריגדיר גנרל בוויקישיתוף